**JINA……………………………….…………….……….………NAMBARI…………………SAHIHI………**

**TAREHE………………..……SHULE :…………………………………………………………………………**

**102/2**

**KISWAHILI**

**KARATASI YA 2**

**LUGHA.**

**MUDA: Saa 2 ½**

**JULAI 2024**

**MTIHANI WA MWISHO WA MUHULA 2 2024**

**KIDATO CHA NNE**

**Maagizo**

1. *Andika jina lako na nambari yako ya mtihani katika nafasi ulizoachiwa hapo juu.*
2. *Tia sahihi yako kisha uandike tarehe ya mtihani katika nafasi ulizoachiwa hapo juu.*
3. *Jibu maswali* ***yote****.*
4. *Majibu yote yaandikwe katika nafasi ulizoachiwa katika kijitabu hiki cha maswali.*
5. *Usitoe ukurasa wowote kutoka kwenye kijitabu hiki.*
6. *Karatasi hii ina kurasa* ***10*** *zilizochapishwa.*
7. *Watahiniwa ni lazima wahakikishe kuwa kurasa zote za karatasi hii zimepigwa chapa sawasawa na kuwa maswali yote yamo.*

**Kwa matumizi ya mtahini pekee**

|  |  |  |
| --- | --- | --- |
| **Swali** | **Upeo** | **Alama**  |
| **1** | **15** |  |
| **2** | **15** |  |
| **3** | **40** |  |
| **4** | **10** |  |
| **Jumla** | **80** |  |

**1. UFAHAMU ALAMA 15**

*Soma taarifa ifuatayo kisha ujibu maswali*

Katini alinitazama kwa muda , alinijibu, ‘Ndio alioa. Lakini unajua wanawake wa siku hizi walivyo; hawana moyo wa kumlea mwana wa mwenzao. Wanachelea kwamba ule ugwe uliowaunganisha baba na mama mtoto utamea tena. Wanasema kwamba kumlea mtoto wa mwanamke mwingine ni kuhatarisha masilahi yao katika ndoa.’

“Usimulizi wa Katini ulinikatisha tamaa zaidi. Nilijua kwamba hata nikamtafuta mama, huenda naye ameolewa na katika jamii yetu nasikia mtoto ni wa baba. Kwa hivyo, hata huko alikoolewa mama sitakuwa na hadhi yoyote, nikaona nitachukuliwa kama mpitanjia aliyekuja kuvuruga utulivu wa familia yao. Moyo uliniambia niende kwa shangazi yangu, lakini nilijikanya. Nilijiuliza, ‘Ikiwa baba na mama hawawezi kunilea, sembuse shangazi? Haihalisi kumwongezea Shangazi Waridi mzigo. Hapo alipo hata ndiye anayegharamia masomo yangu kwa kidogo anachokipata kutoka kwenye vikataa vyake.

**Nilipiga moyo konde**, nikazidi kujiambia, ‘ Binadamu aliumbwa kupambana na ulimwengu na kutumia rasilimali aliyopewa na Mungu kuyaboresha maisha yake, najua nimepewa akili razini, nina azma ya kujiendeleza masomoni. Najua nitahitimu masomo yangu siku moja na kurudi hapa hapa petu kupajenga upya. Sitarajii kutatokea mtu kunyakua ardhi hii ambapo nimemzika mpenzi nyanya yangu.

Ari hii ilinifanya nijitome kwenye njia nisiyojua kikomo chake. Akili na miguu yangu ilinielekeza katika kijiji kimoja wanakoishi wafanyakazi wa shamba la chai la Shirika la Chai la Tengenea. Kiwanda hiki kinamilikiwa na Mzungu mmoja aliyekuwa mlowezi nchini. Mzungu huyu kwa jina Richard aliaga mara tu baada ya Uingereza kuikabdhi nchi hii uhuru. Hata hivyo, familia yake bado inamiliki shamba hili, kama Wazungu wengine wanavyomiliki mashamba ya michai na mibuni, pamoja na mashirika mengi ya utengenezaji wa mazao ya mimea hii nchini. Kining’inya ya Richard ndiye Afisa Mkuu Mtendaji wa shirika hili hivi sasa.

Ukiniuliza ni kwa nini niliamua kuja hapa nitakwambia kwamba nilijua pana shule hapo hapo shambani. Pili, nilijua kwamba iwapo ingetokea kwamba singekuwa na wa kuyakidhi mahitaji yangu ya kimsingi, nyanya yangu alikuwa amenifunza umuhimu wa kufanya kazi. Hapo shambani ningeweza kuchuna majanichai Jumamosi na hata wakati wa likizo ili kujikimu.

Asubuhi moja ilinipata ndani ya ofisi ya mwalimu mkuu wa shule ya Msingi ya Kilimo. Mwalimu Mkuu Bi. Tamasha, alisikiliza **kadhia** yangu kwa makini . Hakuonyesha kushtuka kwa yaliyonipata katika umri wangu mdogo hivi. Aliniambia kwamba ningeweza kuanza masomo katika darasa la pili. Aliniahidi kuwa angemwomba mzazi mmoja anipe hifhadhi. Huo ukawa mwanzo wa maisha yangu mapya katika makao ya wafanyakazi wa mashamba ya chai. Nilichukuliwa na familia ya Bwana Tenge na mkewe Kimai na kunilea pamoja na watoto wao watano. Wenzangu, nyinyi hamjui adha zinazowapata wafanyakazi wa kima kidogo. Mtajuaje na hamjawahi kukilalia kitanda hiki mkawajua kunguni wake? Chumba cha wafadhili wangu kilikuwa hichohicho kimoja; ndicho cha malazi, mapokezi na ndicho jikoni. Sebule na chumba cha malazi viligawanywa na shuka moja nyepesi. Usiku sisi watoto tulilala juu ya vigodoro ambavyo ni kama viliwekwa mvungni mwa kitanda cha wazazi.

Nilianza kuchuna majanichai kwa malipo kidogo nikiwa katika darasa la tano. Wakati mwingine ningerauka alfajiri na mapema kabla ya kwenda shuleni saa kumi na mbili asubuhi. Jioni nilipita huko huko. Nyakati nyingi nililala humo humo katikati ya michai, wakati mwigine kwa marafiki wangu, kwa Bwana Tenge, na juu ya uchaga mkubwa wa saruji uliotumiwa kama karo na wauza chakula sokoni. Hakuna hata mmoja kati ya walimu wangu aliyejua mabadiliko haya hadi pale nilipounfanya mtihani wangu wa darasa la nane na kufuzu vyema.

**Maswali**

a) Eleza kwa kutoa hoja tano, adha zinazomkumba msimulizi katika taarifa hii. (alama 5)

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

b) “ Mzigo wa mwenzio ni kanda la usufi, ” Thibitisha kauli hii ukirejelea kifungu hiki. (alama 2)

………………………………………………………………………………………………………………………………………………………………………………………………………………………………………………………………………………………………………………………………………………………………………

c) Taja methali moja inayodokezwa katika taarifa hii. (alama 1)

………………………………………………………………………………………………………………………

d) Kwa kutoa hoja tatu, eleza kinaya katika kauli “…baada ya Uingereza kuikabdhi nchi hii uhuru.” (alama 3)

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

e) Thibitisha kuwa msimulizi ni mkakamavu. (alama 2)

………………………………………………………………………………………………………………………………………………………………………………………………………………………………………………………………………………………………………………………………………………………………………

f) Eleza maana ya msamiati ufuatao kama ulivyotumiwa katika kifungu. (alama 2)

 i) Nilipiga moyo konde ………………………………………………………………………………………………………………………

 ii) kadhia ………………………………………………………………………………………………………….,………….

**2. UFUPISHO ALAMA 15**

*Soma taarifa ifuatayo kisha ujibu maswali.*

Chambilecho wahenga, mgaagaa na upwa hali mkavu.Walio na bidii katika jambo fulani mwishowe hufaulu na kufurahia matunda ya bidii zao. Kufaulu huku kwao huwavutia watu wengi kwa sababu wanakuwa kielelezo cha kuigwa na watu hao. Watu wengi waliofaulu katika maisha wana historia ya kufanya bidii na kujitolea kwa udi na uvumba katika majukumu au masomo yao. Ben Carson ni mmoja kati ya watu waliofaulu duniani na kuwa tabibu wa kutajika.Ben alizaliwa katika familia iliyokuwa na changamoto kadhaa. Alipojiunga na shule, alikuwa na matatizo ya kufanya vizuri shuleni.Mara nyingi alikuwa wa mwisho katika mijarabu shuleni. Hata hivyo Ben hakutamauka.Aliamua kutia bidii na kujizatiti katika masomo yake.Baada ya muda,alikuwa bingwa katika masomo yake ambapo baadaye aliibuka kuwa daktari maarufu sana duniani.

Akiwa mwanafunzi katika shule ya upili ya Kagumo, Daktari James Mwangi hakujua kuwa siku moja atakuja kubadilisha maisha ya maelfu ya wanafunzi kutoka katika shule mbalimbali kote nchini kupitia mpango maarufu wa *'Wings to Fly’* unaodhaminiwa kwa kiasi kikubwa na Benki ya Equity. Mradi huu wa mabilioni ya pesa unahusu ufadhili wa wanafunzi werevu hasa kutoka katika familia zisizojiweza. Wanafunzi hawa wamepata nafasi ya kuendeleza masomo yao hadi katika vyuo vikuu vya humu nchini na pia vya huko ughaibuni. Baadhi ya vyuo hivi ni kama kile cha Harvard, Yale, MIT na vinginevyo maarufu kote duniani. Wanafunzi hawa huweza kupata mafunzo katika taaluma mbalimbali kama vile Utabibu, Uhandisi, Uchumi, Usanii na kadhalika.

Katika mwaka wa 2013, Benki hii ya Equity iliwafaidi takriban wanafunzi 5,000 kutoka katika kila eneo la nchi hii tukufu. Wanafunzi hawa wanalipiwa karo yote kulingana na kiasi kinachohitajika kwa kiwango cha shule husika.Hii ni kwa sababu kuna shule ambazo hutoza karo ya juu hasa zile za kitaifa ikilinganishwa na shule zisizo za kitaifa. Fauka ya hayo, wanafunzi hawa hupewa masurufu itakayowakimu wakati wote wa muhula watakapokuwa wakiendeleana masomo yao. Wanafunzi pia hunufaika na nauli ya kwenda nyumbani mwishoni mwa mihula yao. Iwapo watahitajika kwenda nyumbani wakati wa mapumziko ya katikati ya muhula, benki hii vilevile huwapa nauli.

Benki hii hufanya hivyo ili kuonyesha umuhimu wa wanafunzi kufanya bidii katika masomo yao. Bidii hii inahitajika katika daraja zote za elimu, zikiwemo, shule za msingi na katika shule za upili. Wanafunzi wengi werevu ambao wangepoteza nafasi zao za kuendelea na masomo yao wamenusuriwa na mpango wa benki na kupata nuru ya maisha ya baadaye. Iwapo nchi hii ingekuwa na watu kumi walio na maono kama ya Daktari James Mwangi basi nchi hii ingekuwa imepaa na kuambaa katika elimu na kunawiri katika uchumi. Katika kitengo hiki, tuna msaada kutoka kwa Benki ya Ushirika na pia ile ya Family.

Wakfu wa Jomo Kenyatta Foundation ni mfano mwingine wa watu waliojitolea kuimarisha masomo ya wanafunzi werevu kutoka katika familia zisizojiweza hasa katika shule za upili. Wao pia wamejizatiti kuwalipia wanafunzi hao karo na kuwafadhili katika masomo yao kwa njia nyingine nyingi ili kuhakikisha kuwa azma ya wanafunzi hawa inaafikiwa katika maisha ya baadaye.

Mashirika mengine pia yamejitolea katika kuhakikisha kuwa wanafunzi wanapaa katika maisha yao kwa kukuza masomo yao au talanta za watoto hao. Kampuni za maziwa kama vile Brookside, kampuni ya Milo, watengenezaji soda wa Cocacola na wengine wengi pia wamejizatiti katika kuboresha maisha ya wanafunzi. Kampuni hizi huchangia katika kudhamini michezo baina ya shule za upili kama vile ile ya kitaifa kila mwaka. Michezo hii huhusisha soka, raga, mpira wa nyavu, riadha, magongo na kadhalika. Mashirika haya hukusudia kuhimiza bidii katika kukuza vipawa kama vile michezo miongoni mwa wanafunzi katika shule za upili. Vipawa hivi huhitaji bidii na ndiposa walio na bidii huvuna matunda ya bidii yao na wao huweza kupaa na kuwanda katika maisha ya sasa na yale yajayo.

Ni matumaini yangu kuwa wanafunzi wengi watajizatiti katika masomo yao na pia katika kukuza michezo ili waweze kupaa na kuwanda katika maisha ya hapo baadaye. Tunawahimiza wanafunzi wanaotoka katika familia maskini kujiamini na kutia bidii katika masomo yao ili waweze kutambuliwa na mashirika kama haya ili waweze kusaidiwa wawe watu watakaofanikiwa katika maisha yao ya usoni. Ili waweze kunawiri na kupaa, basi bidii katika masomo yao na katika masuala mbalimbali ya maisha ni lazima izingatiwe kwa kina.

Maswali

a) Fupisha aya nne za mwanzo bila kupotosha maana kusudiwa kwa maneno 80. (alama 7, utirirko 1)

**Matayarisho**

……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

**Jibu**

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

b) Fupisha aya tatu za mwisho bila kubadili maana kusudiwa kwa maneno 60. (alama 6, utirirko 1)

**Matayarisho**

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

**Jibu**

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

**3. MATUMIZI YA LUGHA ALAMA 40**

a) Andika neno lenye muundo ufuatao wa sauti. (alama 1)

kitambaza+irabu ya mbele juu+nazali ya ufizi+kipasuo ghuna cha ufizi+irabu ya chini

………………………………………………………………………………………………………………………

b) Onyesha miundo ya silabi katika neno; (alama 1)

 machweo

………………………………………………………………………………………………………………………

c) Tofautisha maneno haya kwa kutia shadda. (alama 2)

 i) Ala (kifaa)

…………………………………………………………………………………………………………………………………

 ii) Ala! (mshangao)

…………………………………………………………………………………………………………………………………

d) Tunga sentensi moja katika hali ya mazoea wakati uliopita. (alama 2)

…………………………………………………………………………………………………………………………………

e) Andika kinyume cha sentensi ifuatayo: (alama 2)

 Wanafunzi waliamka walipomsikia mwalimu akiingia darasani.

…………………………………………………………………………………………………………………………………

…………………………………………………………………………………………………………………………………

f) Kanusha sentensi ifuatayo: (alama 2)

 Chakula kilikuwa kimepikwa na mama.

…………………………………………………………………………………………………………………………………

…………………………………………………………………………………………………………………………………

g) Tumia kiwakilishi cha pekee chenye dhana ya kusisitiza katika ngeli ya U-ZI. (alama 2)

…………………………………………………………………………………………………………………………………

…………………………………………………………………………………………………………………………………

h) Andika katika wingi; (alama 2) Ua wa shule yetu utakarabatiwa upya. …………………………………………………………………………………………………………………………………

…………………………………………………………………………………………………………………………………

i) Akifisha ili kuonyesha usemi halisi. (alama 2)

 daudi tutafumukana baada ya ibada

…………………………………………………………………………………………………………………………………

…………………………………………………………………………………………………………………………………

j) Tumia neno ‘salamu’ katika sentensi kama kitenzi. (alama 1)

…………………………………………………………………………………………………………………………………

…………………………………………………………………………………………………………………………………

k) Ainisha yambwa na chagizo katika sentensi ifuatayo: (alama 3)

 Mkulima alichimbiwa shamba lake kwa uma jana.

…………………………………………………………………………………………………………………………………

…………………………………………………………………………………………………………………………………

l) Andika visawe vya maneno yaliyopigiwa mstari. (alama 3)

 Rafiki yangu mvulana alilia kwa hasira.

…………………………………………………………………………………………………………………………………

…………………………………………………………………………………………………………………………………

m) Changanua kwa njia ya jedwali. (alama 4)

 Wahunzi waliokuwa kiwandani juzi walilipwa mishahara yao kwa hundi.

…………………………………………………………………………………………………………………………………

…………………………………………………………………………………………………………………………………

…………………………………………………………………………………………………………………………………

…………………………………………………………………………………………………………………………………

…………………………………………………………………………………………………………………………………

…………………………………………………………………………………………………………………………………

n) Eleza matumizi ya **ji** katika sentensi ifuatayo; (alama 2)

 Wachezaji wetu walijistarehesha uwanjani.

…………………………………………………………………………………………………………………………………

…………………………………………………………………………………………………………………………………

o) Eleza maana mbili za sentensi ifuatayo; (alama 2)

 Wazee wataenda kwao baada ya kazi za mchana kutwa.

…………………………………………………………………………………………………………………………………

…………………………………………………………………………………………………………………………………

p) Tumia kitenzi **–w-** katika kauli ya kutendea katika sentensi. (alama 2)

…………………………………………………………………………………………………………………………………

…………………………………………………………………………………………………………………………………

q) Bainisha viambishi katika fungutenzi; (alama 3)

 waliofiwa

…………………………………………………………………………………………………………………………………

…………………………………………………………………………………………………………………………………

r) Tunamwambia mtu makiwa anapofiwa, …………………………….. kuonyesha dharau na…………………….kukubaliana na jambo. ( alama 2)

s) Ainisha virai katika sentensi ifuatayo; (alama 2)

 Vyovyote vizuri vitakubalika baada ya kununua gari jipya.

…………………………………………………………………………………………………………………………………

…………………………………………………………………………………………………………………………………

**4. ISIMUJAMII ALAMA 10**

“…. Anakwenda, anaenda, anaenda ndiye huyooo…. Hatari kwenye lango la Masimba! Salaaaaale! Amepiga miss kubwa ajabu… nyani naye yuko macho…!”

a) Tambua sajili ya muktadha huu. (alama 2)

…………………………………………………………………………………………………………………………………

…………………………………………………………………………………………………………………………………

b) Fafanua sifa nane za sajili hii. (alama 8) ………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

**HUU NDIO UKURASA WA MWISHO ULIOPIGWA CHAPA**